Представят „Ванга в народната памет“ в Кюстендил
Среща- разговор на Лалка Бенгюзова с читатели от Кюстендил на тема „Ванга“ ще се проведе от 18.00 ч. в Синята зала на НЧ „Братство 1869“. Авторката ще представи своята документална поредица за пророчицата „Ванга в народната памет“. Поредицата е написана в пет части и е сбор от разказите и спомените на различни по пол, професия, възраст и социално положение хора. Разказите, намерили място в книгите са напълно реални - такива, каквито са били споделени пред авторката. Лалка Бенгюзова е дългогодишен журналист от Благоевград и член на Съюза на българските журналисти.